
Referat fra møte 05/08 i undervisningsutvalget

27. november 2008
Tilstede: Dag Langmyhr, Josef Noll, Kjell Åge Bringsrud, Einar Broch Johnsen, Ole Christian Lingjærde, Dag Wisland, Bendik Rønning Opstad og Simen Sægrov. 
Forfall:.Margunn Aanestad
Fra administrasjonen møtte: Ann-Helen Lang
Sak 1. Referatsaker/orienteringssaker

· INF5680 Introduction to Finite Element Methods og INF5690 Advanced Finite Element Methods er oppjustert fra 5 til 10 studiepoeng, og har fått de nye emnekodene INF5681 og INF5691. 

· UNIK4700 Radio and Mobility er godkjent klonet til doktorgradsemne. 

· INF5907OSI Open Source – development and innovation som opprinnelig var ment å skulle gå kun ett semester, er videreført som vanlig emne, og skal gå hvert vårsemester. Første gang våren 2009. Emnet har fått ny tittel og emnekode: INF5780 Open source, open collaboration and innovation. Emnebeskrivelse er vedlagt. 

· Emnet Introduksjon til  Robotteknologi som ble sendt på sirkulasjon er godkjent og opprettet. Emnet har fått emnekoden INF3480. Emnebeskrivelse og begrunnelse er vedlagt. 

· Emnet UNIK4710 Selected topics in Mobile Semantic Service Delivery som ble diskutert på møte 04/08 er godkjent. 

· Fakultetet har varslet at det kommer til å bli innstramminger i forbindelse med bruk av emner på tvers av grader. Dette innebærer at det ikke lenger vil være mulig at masteremner inngår i en bachelorgrad, og tilsvarende at bacheloremner ikke kan inngå i en mastergrad. 

· Forholdet mellom studenter som tok INF1000 eller INF1100 høsten 2007, og INF1010 våren 2008. Data ble forelagt utvalget. 

· Karakterfordeling på master. Statistikk ble forelagt utvalget.  
Sak 2. Studiepoengproblematikken i INF5550
Fakultetet tillater ikke obligatorisk oppmøte eller noen form for innleveringer i et emne som ikke gir studiepoeng. Alternativene for INF5550 er å gi studiepoeng eller å fjerne all form for obligatorisk oppmøte og innleveringer. UU ønsker å opprettholde INF5550 uten studiepoeng. Administrasjonen får i oppgave å undersøke om INF5550 kan stå på mastervitnemålet hvis det ikke er studiepoengsgivende. 

Sak 3. Forkunnskapskrav INF3330
UU aksepterer at INF1100 settes som obligatorisk forkunnskapskrav for emnet som skal erstatte INF3330.  Utvalget ønsker samtidig å undersøke mulighetene for å beholde dagens INF3330 i tillegg til det nye emnet som skal opprettes.    

Sak 4. Søknad om godkjenning av nytt emne: Software Quality Engineering and 
Testing
Saken utsettes til emnesøkers tilknytning til ifi er avgjort. 

Sak 5. Rapport fra gruppelærerrekrutteringen ved IFI
Forslag til virkemidler for å bedre gruppelærerrekrutteringen:
· Publisere informasjon om gruppelærerstillinger tidligere enn i dag 

· Be faglærere reklamere for gruppelærerstillinger generelt i slutten av hvert semester 
· Utarbeide rutiner for gruppelærerrekruttering som involverer utlysning til studenter og informasjon til faglærere

Sak 6. Mangel på emner ved Institutt for informatikk
UU støtter studentenes rapport. 

Einar Broch Johnsen og hans gruppe vil se på mulighetene for å tilby et bacheloremne basert på modeller for parallellitet. 

Prosessen i forbindelse med studiereformen på ifi bør inkludere at gruppene og de nye programrådene ser på emneporteføljen i sammenheng med sine behov. 
Sak 7. Prosjekt Devilry
Saken utsettes til møte 01/09

Sak 8. Evt.

Sak 8.1. Minimum antall studenter på emner
Saken utsettes til møte 01/09
Neste møte: Torsdag 29. januar kl. 14:15 i Styrerommet. 

